White Flag

White Flag (בעברית: דגל לבן) הוא שיר שהוקלט על ידי הזמרת-יוצרת הבריטית דיידו, מתוך אלבום האולפן השני שלה, Life for Rent.<ref name=":0"></ref>

השיר נשלח לתחנות הרדיו בארצות הברית ב-7 ביולי 2003, על ידי חברות התקליטים אריסטה רקורדס, צ'יקי רקורדס ו-BMG יפן והופץ כסינגל הראשון והפותח מתוך האלבום.<ref name=":0" /> בבריטניה, נשלח לתחנות הרדיו ב-1 בספטמבר 2003. השיר זכה להצלחה רבה במצעדי השירים ברחבי העולם, והגיע למקום הראשון באוסטרליה, אוסטריה, צ'כיה, גרמניה, איטליה, נורווגיה ופורטוגל. בבריטניה, מולדתה של דיידו, הגיע למקום השני במצעד הסינגלים הבריטי, ובארצות הברית למקום ה-18 במצעד הבילבורד הוט 100. הקליפ שביים ג'וזף קאהן מציג את השחקן דייוויד בוריאנז בתור מושא אהבתה של דיידו.

השיר הועמד לפרס גראמי בקטגוריית "הביצוע הפופ הווקאלי הטוב ביותר – אישה" וזכה בפרס המוזיקה הבריטית בקטגוריית "הסינגל הבריטי הטוב ביותר", בטקס שנערך בשנת 2004.

קארלי ריי ג'פסן ביצעה גרסת כיסוי לשיר ב-Canadian Idol. השיר דורג במקום ה-317 ברשימת "500 השירים הגדולים ביותר מאז שנולדת" של Blender. בישראל, נבחר לשיר השנה של המדינה לשנת 2003. השיר נכנס לפסקול של מספר סרטים ופרקי סדרות טלוויזיה.<ref></ref>

== רקע וכתיבה ==
"White Flag" נכתב והופק על ידי דיידו, רולו ארמסטרונג וריק נואלס.<ref></ref> בשיר, המספרת לא מוכנה לוותר, גם אם היא יודעת שמערכת היחסים שלה הסתיימה.<ref name=":1"></ref> "White Flag" תואר כשיר בעל צלילים "רב-שכבתיים", שנכתב למנגינת פסנתר וכלי מיתר.<ref name=":1" /> הוא כתוב בסולם מז'ורי בקצב של 90 פעימות בדקה, וקולה של דיידו נע בין התו הנמוך של A<sub>3</sub> לתו הגבוה של C<sub>5</sub>.<ref></ref>

בסמוך לצאתו, עלה השיר לרשת הזרמת המדיה ספוטיפיי, וצבר בה למעלה מ-190 מיליון השמעות.<ref></ref>

== ביקורת ==
דייוויד ג'פריס מ-AllMusic שיבח את "השירה המתוקה של דידו" וקבע כי "הכול יפה מאוד בשיר; הן הבתים שלו והן הפזמון שלו".<ref name=":1" /> דריק סטראכן מ-BBC Music כי השיר "מרתק ויכול לגרום לך לזמזם אותו גם אם אינו חקוק בראש שלך. יש בו משהו לא מודע, תמים ונעים. הוא יכול להופיע בקלות באחד מסרטי הקומדיה רומנטית של טום הנקס ומג ראיין".<ref></ref> אלכסיס פטרידיס מגרדיאן כתב ש-"White Flag' הוא "שיר פופ מעולה, שנכתב בביטחון, ובו פזמון שאי אפשר לשכוח ללא סיוע בהיפנוזה".<ref></ref>

=== פרסים והצלחה ===
"White Flag" הועמד לפרס גראמי בקטגוריית "הביצוע הפופ הווקאלי הטוב ביותר – אישה" אך הפסיד ל-"Beautiful" של כריסטינה אגילרה.<ref></ref> עם זאת, השיר זכה בפרס המוזיקה הבריטית בקטגוריית "הסינגל הבריטי הטוב ביותר", בשנת 2004.<ref></ref>

== וידאו קליפ ==
הווידאו קליפ הרשמי של השיר שביים במאי הווידאו קליפים ג'וזף קאהן מציג את השחקן דייוויד בוריאנז בתור מושא אהבתה של דיידו.<ref></ref>

הוא מגולל סיפור על מערכת יחסים שהסתיימה, אך מותיר את דיידו מלאת געגועים לבן זוגה לשעבר. הם נמצאים זה ליד זה מספר פעמים ללא ידיעתו. דיידו עדיין לא התגברה עליו וזאת, בנוסף לעובדה שהוא לא מודע אליה. בסוף הקליפ, הם חוזרים לדירותיהם כשחדרה של דיידו מלא בתמונות שלו. להפתעתה, היא מגלה שגם חדרו מלא בתמונות שלה; דבר שמרמז על כך שגם הוא עדיין כמה להיות עימה שוב.<ref name=":2"></ref>

נכון לספטמבר 2021, מונה הצפיות של הקליפ עומד על למעלה מ-182 מיליון צפיות.<ref name=":2" />

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטריה (IFPI Austria)<ref></ref>
| זהב
| 15,000
|-
! אוסטרליה (ARIA)<ref></ref>
| זהב
| 35,000
|-
! ארצות הברית (RIAA)<ref></ref>
| זהב
| 500,000
|-
! בלגיה (BEA)<ref></ref>
| זהב
| 25,000
|-
! בריטניה (BPI)<ref></ref>
| פלטינה
| 600,000<small></small>
|-
! גרמניה (BVMI)<ref></ref>
| זהב
| 150,000
|-
! נורווגיה (IFPI Norway)<ref></ref>
| פלטינה
| 10,000
|-
! שוודיה (GLF)<ref></ref>
| זהב
| 10,000
|-
! שווייץ (IFPI Switzerland)<ref></ref>
| זהב
| 20,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{|class="wikitable plainrowheaders" style="text-align:right"
!scope="col"|מדינה
!scope="col"|תאריך יציאה
!scope="col"|פורמט
!scope="col"|חברת תקליטים
!scope="col"|מקור
|-
!scope="row" rowspan="2"|ארצות הברית
|7 ביולי 2003
|רדיו שירים עכשוויים למבגורים • רדיו טריפל איי
|rowspan="4"|אריסטה • צ'יקי
|style="text-align:center;"|<ref></ref>
|-
|11 באוגוסט 2003
|רדיו להיטים עכשוויים
|style="text-align:center;"|<ref></ref>
|-
!scope="row"|בריטניה
|1 בספטמבר 2003
|תקליט 7 אינץ' • תקליטור
|style="text-align:center;"|<ref></ref>
|-
!scope="row"|אוסטרליה
|15 בספטמבר 2003
|תקליטור
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:שירי דיידו
קטגוריה:שירים באנגלית
קטגוריה:שירים שנכתבו על ידי דיידו
קטגוריה:שירים שנכתבו על ידי ריק נואלס
קטגוריה:וידאו קליפים שבוימו על ידי ג'וזף קאהן
קטגוריה:בלדות פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת אריסטה רקורדס